เปรี้ยว ฆ่าหั่นศพ ปมคดีเงินกับยา
รู้หน้าไม่รู้ใจ ย้อนไปดูคลิปความ ยาว 12 นาที เปรี้ยว ไลฟ์สด ก่อนที่จะไปก่อคดีสะเทือนขวัญ ฆ่าหั่นศพฝังดินสาวคาราโอเกะ ที่ถูกแชร์ส่งต่อกันจนกลายเป็นกระแส,แทบไม่น่าเชื่อว่าในคลิปมีการพูดคุย ไลฟ์สดเหมือนปกติของสาววัยรุ่นในโลกออนไลน์ทั่วๆไป แต่หลังจากนั้นจะไปร่วมก่อเหตุสะเทือนขวัญ,คำตอบจากผู้อำนวยการโรงพยาบาลจิตเวชขอนแก่นฯ ชี้ว่า พฤติกรรมของเปรี้ยว ไม่ใช่ผู้ป่วยทางจิต เนื่องจากยังอยู่ในความเป็นจริงและโต้ตอบในสิ่งต่างๆได้ แต่อาจเข้าข่ายป่วยจิตเวช ชนิดบุคลิกภาพผิดปกติ ซึ่งจะไม่ทำให้เกิดอาการจิตหลอน เว้นแต่จะมีอาการทางจิตร่วมด้วย,เช่น หากเสพสารระเหยระดับหนึ่งแล้วมีอาการทางจิตร่วมด้วย ประกอบกับผู้ป่วยแบบนี้จะขาดความยับยั้งชั่งใจ กล้าทำในสิ่งที่คนอื่นไม่กล้า และหากใช้ยาเสพติดร่วมด้วยก็ยิ่งจะทำให้กระทำได้ง่ายขึ้น,สำหรับผู้ป่วยโดยทั่วไปที่เข้ามารับการรักษาที่โรงพยาบาล มีประวัติการใช้สารเสพติดด้วย บางส่วนเกิดอาการทางจิตจากการใช้สารเสพติด ซึ่งอยู่ในอันดับที่สามและสี่ของผู้ป่วยที่เข้ามารับการรักษา,สารเสพติดออกฤทธิ์ต่อสมอง ส่งผลให้เกิดภาวะหลงผิด หูแว่ว ประสาทหลอนได้ ทำให้เกิดโรคทางอารมณ์ได้ แต่จะเกิดขึ้นเพียงระยะเวลาหนึ่ง ไม่ยาวนาน เว้นแต่ว่าไปเกิดกับคนที่มีโรคจิตเรื้อรังอยู่แล้ว สารเสพติดจะไปกระตุ้นให้โรคแสดงอาการขึ้นมาได้,ไม่ว่าเปรี้ยวจะป่วยหรือไม่ป่วยมากน้อย แต่ดูเหมือนว่า ตัวเปรี้ยวเองก็จะรู้ว่าชีวิตนี้คงจะไม่ได้กลับบ้านอีกแล้ว ด้วยข้อมูลเปิดเผยจากผู้เป็นแม่ที่ว่า ลูกสาวนั้นรู้ตัว โทรศัพท์ฝากพี่สาวให้ดูแลพ่อแม่และลูกของเธอที่เกิดกับอดีตสามีวัย 8 ขวบ,คงต้องปล่อยทิ้งบ้านที่ยังสร้างไม่เสร็จไป หลังลูกสาวหนีคดี เกิดเรื่องช่างก็หยุดทำงาน ตอนนี้ไม่มีเงินเพราะน้องเปรี้ยวไม่มีเงินมาให้แม่นานแล้ว,ปมสำคัญที่อาจจะยังติดตรึงเป็นแผลใหญ่อยู่ในหัวใจ แม่เปรี้ยว เล่าว่า ตอนน้องอายุ 5 ขวบ พ่อกับแม่ทะเลาะกันประจำ ถึงขั้นทำร้ายร่างกายกันจนเลือดออกต่อหน้าลูก เปรี้ยวจะเข้ามาช่วยแต่ก็ช่วยไม่ได้ ทำได้แต่ตะโกนเสียงดังและร้องไห้หนักมาก อาจเป็นเพราะเหตุนี้ที่ทำให้น้องเป็นคนเก็บกด มีพฤติกรรมรุนแรง,แม่อยากขอโทษลูก ขอโทษสังคมกับเรื่องที่เกิดขึ้น,ถึงตรงนี้หัวอกคนเป็นแม่ คงได้แต่ทำใจและอดทน,ภาพที่ว่านี้ 3 ผู้ต้องหานอนอยู่ในสำนักงานตรวจคนเข้าเมืองเชียงราย สภาพอิดโรย นอนอยู่บนพื้นมีผ้าห่มคลุมร่างกาย สิ่งที่สังเกตเห็นก็คือคนที่นอนอยู่ตรงกลางทาครีมหรือแป้งในลักษณะพอกหน้า,ถ้อยแถลงนับจากออกหมายจับ ติดตามจับกุม ผู้หญิง 4 คน ผู้ชาย 1 คน สอบถามผู้ต้องหาก็มีความตั้งใจที่จะมอบตัวตั้งแต่แรก แต่ก็คิดว่าจะมอบยังไง ลังเล แต่สุดท้ายก็ติดต่อเข้ามอบตัว,คำถามจากสื่อ,คำตอบที่ได้ก็คือ หนึ่งเรื่องยาเสพติด สองเรื่องหนี้สิน(เงินไม่กี่หมื่น),ผู้ต้องหาเกี่ยวข้องกับคดีทั้งหมด แต่แบ่งหน้าที่กันทำ,ย้ำพุ่งเป้าไปที่ประเด็น ,ยาเสพติด, ถ้อยแถลงระบุว่าไม่ใช่เรื่องเกี่ยวโยงกับขบวนการค้ายาเสพติดข้ามชาติ อย่างที่สื่อในโลกออนไลน์เผยแพร่ หากแต่เป็นการเสพในพื้นที่ขอนแก่นเท่านั้นเอง,เหตุเพราะถูกจับ และเจ้าหน้าที่มีการขยายผลไปไม่ใช่ขบวนการค้ายาอย่างที่เชื่อมโยงกันในโลกโซเชียล เมื่อเจ้าหน้าที่ขยายผลคดีออกไปความจริงไม่ใช่อย่างนั้น ทำให้สับสนมากกว่า,สรุปการทำหน้าที่ในคดีร่วมกันของผู้ต้องหา คงไม่สามารถบอกรายละเอียดได้ทั้งหมด เพราะเกี่ยวโยงกับข้อต่อสู้ในทางคดี ผู้ต้องหาที่ถูกจับทั้งสามคนนี้มีความตั้งใจที่จะมอบตัวบวกกับเจ้าหน้าที่ก็กดดันประสานไปยังประเทศเพื่อนบ้านในเวลาเดียวกัน,สาเหตุที่เลือกเส้นทางหนีไปเชียงราย ข้อมูลจากเบนซ์เพื่อนที่อยู่ที่กรุงเทพฯจากคำให้การระบุว่า เคยทำงานที่ประเทศเพื่อนบ้านก็คงจะแนะนำบอกทางให้ แล้วก็ไปติดต่อกันเอง,ข้อกล่าวหาที่แจ้งผู้ต้องหาทั้งหมดคือ, ร่วมกันฆ่าผู้อื่นโดยเจตนาและลอบฝังซ่อนเร้นย้าย หรือทำลายศพเพื่อปิดบังการตายหรือสาเหตุการตาย และอีกข้อหาก็คือปล้นทรัพย์และรับของโจร,น้ำหนัก, แก๊งค้ายาข้ามชาติ, ในทางสืบสวนไม่มีน้ำหนัก ยืนยันว่าเป็นความอาฆาตแค้นส่วนตัว สื่อลงเยอะมากในทิศทางข่าวที่ผ่านมา,คำรับสารภาพบางส่วนในบางช่วงบางตอนที่เปิดเผย สะท้อนหนักแน่นว่าก็แค่ต้องการสั่งสอนผู้ตายเท่านั้นเอง ทั้งๆที่ก็ไม่ได้เจอหน้ากันเป็นปีแล้ว แต่วันเกิดเหตุไปเจอกันที่จุดนัดพบ,มูลเหตุที่แท้จริงนับเนื่องจากเหตุที่เกิดตั้งแต่ปลายปี 2559 กลุ่มผู้ตายเล่นยาไอซ์เสพยาเสพติดกัน ถูกจับและถูกขยายผลสาวไปถึงตัวเปรี้ยวจนเป็นเหตุให้เกิดความคับแค้น,ผู้ตายถูกจับ และให้ข้อมูลขยายผลจนกลายเป็นเรื่องบาดหมางส่วนตัว,ถึงตรงนี้ให้รู้ต่อไปอีกว่า เส้นทางการหลบหนีหลังจากผู้ต้องหาเดินทางไปจังหวัดเชียงราย ถึงชายแดนแม่สายก็ค่ำแล้ว แวะตระเวนพักตามอาคารร้างตามจุดต่างๆในพื้นที่ไปเรื่อยๆ จนกระทั่งออกมาชายแดนท่าขี้เหล็กตามที่เป็นข่าว,หลายคนอาจจะสงสัยอยู่ดีๆหนีไปไกลขนาดนั้นแล้ว มามอบตัวง่ายๆแค่นั้นเองหรือ? ถ้อยแถลงจาก พลตำรวจเอกจักรทิพย์ ชัยจินดา ผู้บัญชาการตำรวจแห่งชาติ ย้ำว่า คดีนี้เป็นที่น่าสนใจอย่างมาก เจ้าหน้าที่พยายามทำทุกทางที่จะกดดัน ดูแล้วก็ไม่ใช่คดีที่สลับซับซ้อน เส้นทางการหลบหนี แม้แต่การพักอาศัย อีกทั้งผู้ต้องหาก็ตัดสินใจมอบตัวอยู่ ตั้งสติได้แล้วว่าสิ่งที่ทำนั้นผิด ก็หาวิธีคิดที่จะมอบตัวอยู่แล้ว,เขาก็บอกว่าไม่อยากให้คนที่เขาไปพักอาศัยอยู่ด้วยเดือดร้อน,การหั่นศพ กระทำเพื่ออำพรางคดีแค่นั้นหรือไม่? เขาก็คิดไม่ออกว่าจะทำยังไงเพราะศพเริ่มแข็งแล้ว,บทสรุปคดี เปรี้ยว เดินหน้าสู่กระบวนการยุติธรรมแล้ว แต่สำหรับหัวอกแม่คงดีใจที่ได้เห็นหน้าลูกอีกครั้งมอบตัวในคุกยังมีความปลอดภัย อยู่แดนไกลต่างถิ่นฐานบ้านเกิดจะอยู่กับใคร กินนอนอย่างไร ก็ไม่เหมือนบ้านเรา.
แทบไม่น่าเชื่อว่าในคลิปมีการพูดคุย ไลฟ์สดเหมือนปกติของสาววัยรุ่นในโลกออนไลน์ทั่วๆไป แต่หลังจากนั้นจะไปร่วมก่อเหตุสะเทือนขวัญ
สกู๊ปหน้า1,เปรี้ยว,ฆ่าหั่นศพ,ปมฆ่าหั่นศพแอ๋ม,เปรี้ยว ฆ่าหั่นศพ